Document ID: /roh_data/filtered/Bilingualer_Corpus_interleaved-it-rm.jsonl.gz/1200

This is a text translated from Italian to Rumantsch Grischun.
Il Governo approva la pianificazione delle utilizzazioni di Arosa per il progetto alberghiero in località Prätschli

Il Governo grigionese ha di principio approvato il completamento della pianificazione locale deciso dagli aventi diritto di voto di Arosa, con il quale è stato creato il presupposto pianificatorio per la realizzazione di un albergo a quattro stelle con wellness-resort in località Prätschli. Al contempo il Governo ha respinto i ricorsi inoltrati dai proprietari di fondi confinanti e trattato le prese di posizione delle organizzazioni ambientaliste.

In considerazione della posizione periferica ed esposta dell'area del progetto rispetto all'insediamento vero e proprio di Arosa, nonché tenendo conto dei valori paesaggistici e dei potenziali di protezione della natura nell'area in questione, il Governo non ha però potuto fare a meno di vincolare l'approvazione della pianificazione a diverse condizioni e prescrizioni. Ad esempio il nuovo albergo deve soddisfare elevate esigenze strutturali e architettoniche e la disposizione degli edifici prevista dalla pianificazione attuale deve essere ottimizzata nell'interesse di un inserimento compatibile con il paesaggio nell'attuale struttura edilizia dell'insediamento Prätschli. Inoltre si deve mirare a una protezione ancora più ampia della vicina torbiera bassa "Riedboden" e devono essere adottate le misure compensative necessarie. Per garantire l'attuazione di queste prescrizioni, il Comune deve comunque strutturare come piano di area il piano di quartiere già previsto, soggetto all'approvazione del Governo.

Il Governo ritiene che il progetto Prätschli sia di notevole interesse pubblico. Per svariati motivi, negli ultimi anni Arosa ha dovuto fare fronte a un netto e pericoloso calo del numero di letti negli alberghi. Progetti come quello dell'albergo wellness sono adatti ad attenuare questa tendenza negativa e a dare nuovi impulsi al turismo. Nell'insieme, l'interesse pubblico a favore della costruzione del nuovo albergo prevale, secondo il Governo, sulle esigenze contrapposte di protezione del paesaggio, ciò se nell'ulteriore sviluppo del progetto si terranno in considerazione le condizioni e le prescrizioni citate.

I Grigioni sostengono l'armonizzazione della scuola obbligatoria e della scuola speciale

La Conferenza svizzera dei direttori cantonali della pubblica educazione (CDPE) sta progettando di armonizzare meglio tramite due concordati la scuola obbligatoria e la scuola speciale. Il Governo grigionese considera il progetto di accordo intercantonale sull'armonizzazione della scuola obbligatoria (concordato HarmoS) una solida base per lo sviluppo del sistema scolastico svizzero. La qualità e la permeabilità del sistema scolastico devono essere garantite a livello nazionale e gli ostacoli alla mobilità devono essere abbattuti. Il concordato definisce le più importanti caratteristiche strutturali come l'inizio della scuola e la durata dei gradi scolastici e indica le finalità. Il concordato HarmoS dovrà essere ratificato dai Cantoni nell'autunno 2007.

Con queste decisioni si potrebbero avviare miglioramenti qualitativi, fa notare il Governo nella propria presa di posizione. Il concordato garantisce che le esigenze principali della scuola poggino su una vasta base e che vengano sviluppate comunemente. Viene accolta con favore la determinazione di standard di formazione e l'armonizzazione dei programmi e dei mezzi didattici. Il Governo richiede che il trilingue Cantone dei Grigioni possa attuare soluzioni divergenti rispetto alla regolamentazione generale per quanto concerne le lingue straniere.

Anche il progetto di consultazione della CDPE relativo all'accordo intercantonale sulla collaborazione nel settore della pedagogia specializzata viene accolto con favore dal Governo. Questo accordo include principi e regolamentazioni unitari per il settore della scuola speciale. La CDPE spiana con ciò la strada affinché nei diversi Cantoni sia garantito un trattamento paragonabile dei bambini e dei giovani con impedimenti o handicap, scrive il Governo.

Il Governo accoglie con favore l'iniziativa parlamentare per la protezione della popolazione e dell'economia dal fumo passivo

Il Governo grigionese accoglie con favore la revisione parziale proposta della legge federale sul lavoro nell'industria, nell'artigianato e nel commercio, che prevede un divieto di fumare sul posto di lavoro. Come annota il Governo nella propria presa di posizione in merito all'iniziativa parlamentare per la protezione della popolazione e dell'economia dal fumo passivo, in questo modo vengono protetti dalle conseguenze del fumo passivo nocive per la salute non soltanto i lavoratori, bensì anche una gran parte della popolazione.

Il Governo rimanda anche al disegno di revisione parziale della legge sull'igiene pubblica del Cantone dei Grigioni, che prevede, a protezione dei non fumatori dal fumo passivo, di vietare il fumo in spazi chiusi accessibili al pubblico ad eccezione di spazi separati per fumatori.

Consentire solo con restrizioni i servizi d'istruzione dell'esercito all'estero

Il Governo grigionese è dell'opinione che lo svolgimento di servizi d'istruzione obbligatori dell'esercito all'estero debba essere limitato solo a pochi settori e corpi selezionati. Deve ad esempio poter beneficiare di tali istruzioni l'aviazione, che già in passato, grazie ad accordi bilaterali, ha potuto utilizzare aerodromi e settori d'esercitazione all'estero. La presente revisione dell'organizzazione dell'esercito prevede che i militari di milizia possano a titolo di novità essere obbligati a partecipare a servizi d'istruzione all'estero. Sono interessati i militari delle truppe blindate, dell'artiglieria, dell'aviazione e della difesa contraerea.

Secondo il Governo è necessario svolgere questi servizi d'istruzione nel modo più restrittivo possibile soprattutto perché l'economia farebbe ancora più fatica a sopportare un'assenza di sei - otto settimane dei militi chiamati a prestare servizio. Nella presa di posizione si sostiene anche che in Svizzera vi è fondamentalmente un numero sufficiente di piazze di tiro. Inoltre, di regola non si possono esercitare all'estero le condizioni particolari della Svizzera o quantomeno non è possibile farlo meglio che in patria.

Dai comuni e dalle regioni

- Pignia: il Governo ha approvato il progetto "Risanamento dei ripari antivalanga Vallatscha e Tgapadeals" del Comune di Pignia. Alle spese sussidiabili pari a 280'000 franchi viene versato un sussidio cantonale di al massimo 42'000 franchi.

- Roveredo: viene approvata la revisione parziale dello Statuto Comunale, decisa in occasione dell'Assemblea comunale del Comune di Roveredo del 24 settembre 2006.

- Versam: viene approvata la revisione parziale dello Statuto comunale, decisa in occasione dell'Assemblea comunale del Comune di Versam del 22 giugno 2006.

Sussidi cantonali a favore di diverse istituzioni

- Gruppo di lingua italiana per i materiali d'insegnamento: il Cantone dei Grigioni versa al massimo 5'000 franchi all'anno alle spese residue del Gruppo di lingua italiana per i materiali d'insegnamento (GLIMI) non coperte da altri sussidi per gli anni dal 2007 al 2011. Il GLIMI sostiene la realizzazione di sussidi didattici adatti per l'insegnamento nelle scuole professionali.

- Pubblicazione "Bisanzio a Disentis": viene versato un sussidio di 10'000 franchi all'edizione del primo volume della pubblicazione "Bisanzio a Disentis".

- Almanacco Mesolcina-Calanca 2007: l'edizione dell'Almanacco Mesolcina-Calanca 2007 viene sostenuta con un sussidio di fr. 6'000.--.

- Manifestazione sportiva: il Governo ha stanziato 8'300 franchi dal Fondo per lo sport per il torneo di hockey su ghiaccio Arge Alp che si terrà dal 2 al 4 gennaio 2007 a Bellinzona.

Cancelleria dello Stato dei Grigioni

Organo: Governo

Fonte: it Cancelleria dello Stato dei Grigioni

Data: 23.11.2006

La regenza approvescha la planisaziun d'utilisaziun dad Arosa concernent il project d'in hotel en il territori da Prätschli

La regenza grischuna ha approvà da princip la cumplettaziun da la planisaziun locala che las votantas e ch'ils votants dad Arosa han concludì. Cun questa cumplettaziun da la planisaziun locala è vegnida stgaffida la premissa planisatorica per in hotel da quatter stailas cun in resort da wellness en il territori da Prätschli. Il medem mument ha la regenza refusà ils recurs da proprietarias e da proprietaris da bains immobigliars vischins ch'èn vegnids fatgs cunter quest project e tractà las posiziuns da las organisaziuns da l'ambient.

En vista a la situaziun dal territori da project ch'è - en cumparegliaziun cun il territori d'abitadi sco tal dad Arosa - perifera ed exponida sco er resguardond las valurs da la cuntrada e dals potenzials da la protecziun da la natira en il territori pertutgà n'ha la regenza dentant betg pudì far auter che da colliar l'approvaziun da la planisaziun cun differentas prescripziuns e cundiziuns. Uschia sto la construcziun da l'hotel nov satisfar ad autas pretensiuns tant da la concepziun sco er da l'architectura e l'arranschament dals cubus sco ch'el è previs en la planisaziun actuala sto - or dal puntg da vista da la cuntrada - vegnir optimà en l'interess d'ina meglra integraziun en la structura architectonica existenta da l'abitadi da Prätschli. Plinavant stoi vegnir prendì en mira da schanegiar anc pli fitg la palì planiva "Riedboden" che sa chatta en la vischinanza, ed i ston vegnir prendidas las mesiras substitutivas necessarias. Per garantir la realisaziun da questas directivas sto la vischnanca concepir il plan da quartier sco plan d'areal. Quel è stà previs en mintga cas ed è suttamess a l'approvaziun tras la regenza.

Tenor la regenza è il project da Prätschli d'in interess public considerabel. Ils ultims onns ha Arosa stuì acceptar - per differents motivs - in regress marcant e precar dal dumber da letgs da hotel tradiziunals. Projects sco il hotel da wellness en discussiun èn adattads da fermar quest trend negativ e da dar novs impuls al turissem. L'interess public che pleda per la nova construcziun da l'hotel è - tenor l'opiniun da la regenza - tut en tut pli grond ch'ils giavischs da la protecziun da la cuntrada che s'opponan a tala, premess che las prescripziuns e che las cundiziuns menziunadas vegnian resguardadas en l'ulteriur svilup dal project.

Il Grischun sustegna l'armonisaziun da la scola obligatorica e da la scolaziun speziala

Cun dus concordats planisescha la conferenza svizra da las directuras e dals directurs chantunals da l'educaziun publica (CDEP) d'armonisar meglier la scola obligatorica e la scolaziun speziala. La regenza grischuna resguarda il sboz da la cunvegna interchantunala davart l'armonisaziun da la scola obligatorica (concordat da HarmoS) sco basa solida per il svilup dal sistem svizzer da scola. La qualitad e la permeabilitad dal sistem da scola duain vegnir garantidas en l'entira Svizra ed impediments da mobilitad duain vegnir reducids. Il concordat definescha las datas da basa las pli impurtantas, sco l'entrada en scola e la durada dals stgalims da scola, e fixescha las finamiras surordinadas. L'atun 2007 duai il concordat da HarmoS vegnir deliberà per la ratificaziun en ils chantuns.

Cun tscherner questa direcziun hajan pudì vegnir instradadas meglieraziuns qualitativas ha la regenza constatà en sia consultaziun. Il concordat garanteschia che giavischs centrals da la scola vegnian fundads bain e vegnian sviluppads vinavant communablamain. Beneventada vegn la fixaziun da standards da furmaziun sco er l'armonisaziun dals plans d'instrucziun e dals meds d'instrucziun. Areguard las linguas estras pretenda la regenza ch'il chantun Grischun sco chantun triling possia realisar soluziuns che divergeschan da las regulaziuns generalas.

Plinavant beneventa la regenza il sboz da consultaziun da la CDEP concernent la cunvegna interchantunala davart la collavuraziun en il sectur da la pedagogia speziala. Quella cuntegna princips unifitgads e regulaziuns unifitgadas per il sectur da la scolaziun speziala. Uschia avria la CDEP la via per garantir in tractament cumparegliabel en il sectur da la scola speziala dals uffants e dals giuvenils cun dischavantatgs u cun impediments en ils differents chantuns, constatescha la regenza.

La regenza beneventa l'iniziativa parlamentara per proteger la populaziun e l'economia cunter il fimar passiv

La regenza grischuna beneventa la revisiun parziala da la lescha federala davart la lavur en l'industria, en il mastergn ed en il commerzi ch'è vegnida proponida e che prevesa in scumond da fimar a plazzas da lavur. Sco che la regenza constatescha en sia resposta da consultaziun davart l'iniziativa parlamentara per proteger la populaziun e l'economia cunter il fimar passiv, na vegnan uschia betg mo protegids las lavurantas ed ils lavurants cunter las consequenzas nuschaivlas ch'il fimar passiv ha per la sanadad, mabain er ina gronda part da la populaziun.

La regenza renviescha en quest connex er al sboz per ina revisiun parziala da la lescha davart ils fatgs da sanadad dal chantun Grischun. Per proteger las nunfimadras ed ils nunfimaders cunter il fimar passiv prevesa quella da scumandar il fimar en localitads serradas ch'èn accessiblas al public, e quai cun excepziun da localitads separadas per fimadras e per fimaders.

Permetter ils servetschs d'instrucziun da l'armada a l'exteriur mo en moda restrictiva

La regenza grischuna è da l'opiniun che la realisaziun da servetschs d'instrucziun obligatorics da l'armada a l'exteriur duai vegnir restrenschida mo a tscherts paucs secturs e geners d'armas. Da talas instrucziuns duai per exempel profitar l'aviaziun militara che ha gia pudì utilisar plazzas aviaticas e territoris d'exercizi a l'exteriur ils onns passads sin basa da cunvegnas bilateralas. La revisiun da l'organisaziun da l'armada qua avant maun prevesa che las appartegnentas e ch'ils appartegnents da l'armada da milissa duain da nov pudair vegnir obligads da far in servetsch d'instrucziun a l'exteriur. Quai pertutga las appartegnentas ed ils appartegnents da las truppas da chars armads, da l'artigliaria sco er da las truppas aviaticas e da las truppas da defensiun cunter aviuns.

Tenor la regenza s'impona ina realisaziun uschè restrictiva sco pussaivel da tals servetschs d'instrucziun oravant tut, perquai che l'economia supportass anc main in'absenza da sis fin otg emnas da las persunas ch'èn obligadas da far servetsch militar. Sco ch'i vegn declerà vinavant en la resposta da consultaziun sajan da princip avant maun en Svizra avunda plazzas da tir. Ultra da quai na pudessan las cundiziuns spezialas da la Svizra per regla betg vegnir trenadas a l'exteriur, u almain betg meglier ch'èn Svizra sezza.

Da vischnancas e da regiuns

- Pignia: La regenza ha approvà il project concernent la sanaziun dal rempar da lavinas Vallatscha e Tgapadeals da la vischnanca da Pignia. Als custs cun dretg da subvenziun da 280'000 francs vegn garantida ina contribuziun chantunala da maximalmain 42'000 francs.

- Roveredo: La revisiun parziala da la constituziun communala da la vischnanca da Roveredo, concludida da la radunanza communala dals 24 da settember 2006, vegn approvada.

- Versomi: La revisiun parziala da la constituziun communala da la vischnanca da Versomi, concludida da la radunanza communala dals 22 da zercladur 2006, vegn approvada.

Contribuziuns chantunalas a differentas instituziuns

- Gruppa da lingua taliana per il material d'instrucziun: Il chantun Grischun paja mintga onn maximalmain 5'000 francs als custs restants che na vegnan betg cuvrids tras autras contribuziuns da la gruppa da lingua taliana per il material d'instrucziun (GLIMI) per ils onns 2007 fin 2011. La GLIMI sustegna la realisaziun d'agids didactics per l'instrucziun ch'èn adattads per l'instrucziun a scolas professiunalas.

- Publicaziun "Bizanz a Mustér": Per edir l'emprim tom da la publicaziun "Bizanz a Mustér" vegn pajada ina contribuziun da 10'000 francs.

- Almanacco Mesolcina-Calanca 2007: L'ediziun dal "almanacco Mesolcina-Calanca 2007" vegn sustegnida cun ina contribuziun da 6'000 francs.

- Occurrenza da sport: La regenza ha deliberà 8'300 francs dal fond da sport per il turnier da hockey sin glatsch da la ARGE ALP che ha lieu dals 2 fin ils 4 da schaner 2007 a Bellinzona.

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 23.11.2006